
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS SEIMO KONTROLIERIŲ ĮSTATYMO NR. VIII-950 1, 3, 4, 24 STRAIPSNIŲ IR III SKIRSNIO PAVADINIMO PAKEITIMO BEI ĮSTATYMO PAPILDYMO 193 STRAIPSNIU IR PRIEDU 
ĮSTATYMO PROJEKTO

2024-09-16 Nr. XIVP-4130
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šią pastabą.
Pagal projekto 5 straipsnyje išdėstyto Seimo kontrolierių įstatymo 193 straipsnio 2 dalies 2 punktą, Seimo kontrolieriai, atlikdami kovos su prekyba žmonėmis stebėseną, statistinius duomenis ir kitą informaciją turėtų rinkti vidaus reikalų ministro nustatyta tvarka. Atsižvelgiant į tai, kad Seimo kontrolieriai, kaip nepriklausoma ir Seimui atskaitinga valstybės institucija, atlikdami savo funkcijas negali būti saistomi vidaus reikalų ministro nustatytų taisyklių, ir siekiant užtikrinti kovos su prekyba žmonėmis stebėsenai atlikti reikalingų duomenų pateikimą Seimo kontrolieriams, ši nuostata taisytina, išdėstant ją, pavyzdžiui, taip: „2) renka vidaus reikalų ministro nustatyta tvarka teikiamus statistinius duomenis ir kitą informaciją <...>“.

